 ትርጉሙ ቃል ብቓሉ እንተወሲድናዮ ምስጢራዊ-ባጤራ ክንብሎ ንኽእል ኢና ምኽንያቱ ክሪፕቶ ማለት ስቱር ወይ ምስጢራዊ ኮይኑ ካረንሲ ድማ ባጤራ ስለዝኾነ መዝገበቃላት ኦክሰፈርድ ዲክሺነሪ ከም ዝገልጾ እንተኸይኑውን ናይ ገንዘብ ትውጊትን ምስግጋር ወይ ምቕያር ውሕስነት ዘረጋግጽ ንዝፍጠሩ ተወሰኽቲ ኣሃዱታት ዝቆጻጸር ገንዘብ ምምሕልላፉ ዘረጋግጽ ሓያል ክሪፕቶግራፊ መቆጻጸሪ ዝጥቀም ዲጂታላዊ ገንዘብዩ ብሓጺሩ ክሪፕቶካረንሲ ኣብ መርበብ ኢንተርነት ጥራይ ዝሰርሕ ዲጂታል ገንዘብዩ ብቕልል ዝበለ መንገዲ ንምርድኡ ኣብ ሓደ ምዕቡል ባንክ ሕሳብ ንተድኣ ኣለኩም እሞ ካብ ባንክ ንባንክ ገንዘብ ከተመሓላልፉ ምስ እትደልዩ ኣብ ኮምፒተርኩም ወይ ሞባይልኩም ብጽሕኡፍ ኢኹም ትውድእዎ እምበር ጥረ ገንዘብ ኣይኮንኩምን ትሰዱ- ብኸፊል ዲጂታላዊ ምስግጋር ገንዘብ ተካይዱ ኣለኹም ክበሃል ይከኣል ቢትኮይን ክበሃል ሰሚዕኩም ትኾኑ ኢኹም ብዙሕ ሰብ ዘይፈልጦ ግን ብዘይካ ቢትኮይን ካልኦት ሓያሎ ክሪፕቶካረንሲ ወይ ዲጂታለዊ ባጤራታት ምህለዎምዩ ካብኣቶም እቶም ቀንዲ ኤቴሪያም ሪፕል ቢትኮይን ካሽ ዝበሃሉ ይርከብዎም ንሕጂ ግን ኣተኩሮና ናብቲ ብብዝሒ ኣብ መዓላ ዝውዕል ዘሎ ቢትኮይን ንግበር ቢትኮይን እንታይዩ ቢትኮይን ማለት ብቕልል ዝበለ ቀንቋ ዲጂታል ባጤራ ትውጊት ኢልና ክንገልጾ ንኽእል ቢትኮይን ፍሉይ ዝገብሮ ከምቲ ኣብ ጁባና ሒዝናዮ እንኸይድ ባጤራ ቅርሺ ዘይኮነስ ኣብ መርበብ ኢንተርነት ኦንላይን ዚሰፈሩ ገንዘብዩ እቲ ካልእ ንቢትኮይን ሓዊስካ ኩሎም ክሪፕቶካረንሲታት ፍሉይ ዝገብሮም ብመንግስትን ማእከላይ ባንክታትን ዘይምእከሉን ቀጥታዊ ምቁጽጻር ዘይግበረሎም ምዃኖምዩ ኪነታዊ ኣእምሮ ርእሶም-ዝኸኣሉ ዓጽዋር ክእገዱ ጻዊዒት ቀሪቡ ንኣብነት ቢትኮይን ብሓደ ማይኒንግ ተባሂሉ ዝጽውዕ ኣገባብ ዝፍጠር ኮይኑ ብመርበብ ዝተኣሳሰሩ ኣብ ምሉእ ዓለም ዝርከቡ ኮምፒተራት ይቆጻጸርዎ እቶም ንቢትኮይን ክሪፕቶካረንሲ ዝፈጠሩ ሰባት ኣብ ምሉዕ ዓለም 21 ሚልዮን ቢትኮይናት ክፍጠሩ ገደብ ከም ዘንበሩ ይእመን ክሳብ ሕጂ ድማ 17 ሚልዮን ቢትኮይናት ማይን ከም ዝተገብሩ ጸብጻባት ይሕብሩ ጠንቂ ዘይምርግጋእ ዋጋ ቢትኮይን ቅድሚ ሓደ ዓመት ኣብ 15 ለካቲት 2018 ዋጋ ሓደ ቢትኮእን 10, 031 ዶላር ኣመሪካ ነይሩ ድሕሪ ሓደ ዓመት ኣብ 15 ለካቲት 2019 ግን ዋጋኡ ናብ 3 561 ወሪዱ ቢትኮእን ካብ ዝፍጠር 10 ዓመት ኣቑጺሩሎ ኣብተን ዓመታት እቲአን ዋጋ ናይቲ ዲጂታላዊ ባጠራ ኣዝዩ እናዓበየዩ ክመጽእ ጸኒሑ ኣብ ለካቲት 2010 እውን ዋጋ ሓደ ቢትኮይን ልዕሊ 10 ሽሕ ዶላር ኣመሪካ በጺሑ ነይሩዩ ምስቲ ቅድሚ ክልተ ዓመት ዝነበሮ ዋጋ ክወዳደር እንከሎ ድማ ብ27 ሚእታዊ ወሲኹ ሕጂ ክረአ እንከሎ ግን ምስቲ ቅድሚ ሓደ ዓመት ዝነበሮ ዋጋ ክነጻጸር እንከሎ ብ3 ሚእታዊ ጎዲሉሎ ምኽንያት ናይቲ ቅድሚ ክልተ ዓመት ዘርኣዮ ወሰኽ ብንጹር ዝፍለጥ ኣይኮነን ገለ ኪኢላታት ቁጠባ ከም ዝብልዎ ግን ገለ ኣዋፈርቲ ነቲ ዕድል ከይሓልፎም ገንዘቦም ስለዘፍሰስሉ ከይኮነ ኣይተርፍን በሃልቲዮም ካልኦት ተንተንቲ ድማ ተቐባልነቱ እናሰፍሐ ምምጽኡ ዋጋኡ ክውስኽ ደሪኽዎዩ ይብሉ ብቢትኮይን ዕድጊ ምፍጻም ይካኣልዶ? 